Gandia tanca Fitur 2021 consolidant el missatge de platja segura i sostenible
24 maig 2021

## Gandia tanca Fitur 2021 consolidant el missatge de platja segura i sostenible24 maig 2021Última actualització: 24 maig 2021

![](../gestion/img/e5ce3ce3e5b94d55e3c27b495a770c10770c0eb943c416bc2c076e2d39016ae1.jpg)  
  

El regidor delegat de Turisme, **Vicent Mascarell** ha comparegut aquest matí en roda de premsa per fer balanç de la participació de Gandia durant la celebració de Fitur que va tindre lloc a Madrid del 19 al 23 de maig.  
  
En primer lloc, l'edil ha afirmat que aquesta edició ha estat una edició "_de transició però una de les més importants de la història. Hi ha hagut menys soroll que altres edicions i això ens ha permés llançar un missatge clar i nítid_" i ha agraït al sector la seua implicació amb l'estratègia de l'executiu municipal.  
"_Creiem que la nostra presència ha estat digna i hem tornat a tindre un estand molt ben situat. Hem estat referència turística a la província de València. Llançant un missatge de platja segura amb grans espais oberts_".  
  
Mascarell va mostrar la seua satisfacció pels contactes que s'han pogut mantenir amb diferents turoperadors, de les possibilitats de negoci que s'han obert, a més de continuar amb el procés de consolidació de Gandia com a destinació segura en un espai "_molt competitiu al temps que posem en valor l'aposta per la sostenibilitat i la innovació amb projectes com el nou xiringuito o acords d'innovació en l'àmbit de la universitat_".  
  
D'altra banda, el regidor de Turisme ha avançat que a partir de la setmana que el departament de Turisme llançarà una ambiciosa campanya publicitària que es desenvoluparà a Madrid i que s'iniciarà a la mateixa porta de Sol. Sobre aquest aspecte, l'edil ha informat que "_tornem al centre de Madrid per col·locar-nos en els principals carrers de la capital. Centrarem els nostres esforços en diversos formats com el digital, però no oblidem altres espais tradicionals com alguns pàrquings de referència, autobusos o amb el mico pal instal·lat en l'A3 a l'entrada de la Comunitat Valenciana_".  
  
Finalment, l'edil ha avançat que tots els serveis de platja estaran funcionant al 100% a partir del pròxim 15 de juny.